CELEX: 62010TN0317
Language: mt
Date: 2011-07-18 00:00:00
Title: Kawża T-317/10 P: Appell ippreżentat fit- 18 ta’ Lulju 2011 minn L mis-sentenza mogħtija fis- 7 ta’ Lulju 2010 mit-Tribunal għas-Servizz Pubbliku fil-Kawżi magħquda F-116/07, F-13/08 u F-31/08, L vs Il-Parlament Ewropew

19.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 340/24
            
         Appell ippreżentat fit-18 ta’ Lulju 2011 minn L mis-sentenza mogħtija fis-7 ta’ Lulju 2010 mit-Tribunal għas-Servizz Pubbliku fil-Kawżi magħquda F-116/07, F-13/08 u F-31/08, L vs Il-Parlament Ewropew
   (Kawża T-317/10 P)
   2011/C 340/51
   Lingwa tal-kawża: il-Litwan
   
      Partijiet
   
   
      Appellant: L (Il-Lussemburgu, Il-Gran Dukat tal-Lussemburgu) (rappreżentant: Audrey Sèbe u Vytautas Sviderskis, avukati)
   
      Appellat: Il-Parlament Ewropew
   
      Talbiet
   
   L-appellanti jitlob li l-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku, tas-7 ta’ Lulju 2010, fil-Kawżi magħquda F-116/07, F-13/08 u F-31/08 L vs Il-Parlament Ewropew;
            
         
               —
            
            
               tilqa’ fl-intier tagħhom jew parzjalment, it-talbiet invokati mill-appellant fl-ewwel istanza
            
         
               —
            
            
               tikkundanna lill-Parlament Ewropew għall-ispejjeż.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tmien aggravji.
   
               (1)
            
            
               L-ewwel aggravju huwa bbażat fuq l-interpretazzjoni żbaljata tal-kunċett ta’ deċiżjoni meħuda b’risposta għall-ilment. Fil-fehma tal-appellant, id-deċiżjoni meħuda fl-10 ta’ Lulju 2007 mill-awtorità tal-Parlament Ewropew li għandha s-setgħa tikkonkludi kuntratti ta’ impjieg (iktar ’il quddiem l-“AECE”) kienet b’mod żbaljat kkunsidrata bħala deċiżjoni ġdida li tkeċċi lill-appellant u li tannulla l-ewwel deċiżjoni tat-tkeċċija, peress li ma reġgħetx stabbilixxietx mill-ġdid is-sitwazzjoni li kienet teżisti qabel l-ewwel deċiżjoni li ġiet adottata.
            
         
               (2)
            
            
               It-tieni aggravju jirrigwarda l-inammissibbiltà tad-deċiżjoni tal-AECE tat-13 ta’ Frar 2008 li permezz tagħha ġie miċħud it-tieni ilment tal-appellant, għar-raġuni li l-appellant ma rċiviex dik id-deċiżjoni ħlief fis-27 ta’ Frar 2008, jiġifieri, wara li l-appellant kien ippreżenta t-tielet rikors tiegħu fil-25 ta’ Frar 2008.
            
         
               (3)
            
            
               Il-tielet aggravju huwa bbażat fuq il-ksur tad-drittijiet tad-difiża. Fil-fehma tarl-appellant, il-konstatazzjoni tat-Tribunal għas-Servizz Pubbliku li dan il-prinċipju ma japplikax fil-każ fejn kuntratt ta’ impjieg temporanju bbażat fuq fiduċja reċiproka jkun inetemm hija kuntrarja għall-ġurisprudenza tal-qrati tal-Unjoni Ewropea u għall-konstatazzjonijiet tal-Organizzazzjoni Internazzjonali tax-Xogħol.
            
         
               (4)
            
            
               Ir-raba’ aggravju jallega li t-Tribunal għas-Servizz Pubbliku evalwa b’mod żbaljat il-konsegwenzi tal-ksur tal-Artikolu 10 tar-Regoli interni tal-Parlament [dwar ir-reklutaġġ ta’ uffiċjali u impjegati oħra] meta ddeċieda li d-deċiżjoni tat-tkeċċija ma tistax tiġi annullata minħabba raġunijiet ta’ ksur tal-obbligu ta’ notifika minn qabel tal-Kumitat tal-Persunal.
            
         
               (5)
            
            
               Il-ħames aggravju huwa bbażat fuq il-ksur tal-prinċipju ta’ imparzjalità.
            
         
               (6)
            
            
               Is-sitt aggravju huwa bbażat fuq il-ksur tal-obbligu ta’ motivazzjoni, peress li, fil-fehma tal-appellant, ebda raġuni ma ngħatat għad-deċiżjoni tal-10 ta’ Lulju 2007.
            
         
               (7)
            
            
               Is-seba’ aggravju huwa bbażat fuq il-ksur tad-dritt għal rimedju ġudizzjarju effettiv, minħabba l-fatt li t-Tribunal għas-Servizz Pubbliku ddeċida li ma kellux ġuriżdizzjoni sabiex jevalwa l-korrettezza u l-gravità tar-raġunijiet tat-tkeċċija.
            
         
               (8)
            
            
               It-tmien aggravju jallega li kien hemm żball manifest ta’ evalwazzjoni billi t-tkeċċija tal-appellant ma kinitx ibbażata fuq provi fattwali.